section_heading: Životopis
paragraph_text: Rođen u Gackom u nevesinjskoj župi Uznesenja BDM0 činovničkoj obitelji sa sedmero braće. U rodnom Gacku završio osnovnu, a u Sarajevu srpnja 1920. završio trgovačku akademiju. U Parizu je studirao pravo i izvoznu trgovinu. Ondje je upoznao Ivana Merza, koji ga je potakao svojim primjerom i riječju te je Gračanin u Parizu upisao studij filozofije na tamošnjem Katoličkom institutu, gdje je doktorirao tezom La personalité morale d'après Kant, a predgovor je napisao poznati francuski katolički filozof Jacques Maritain. Na istom institutu studirao i teologiju četiri godine (1925. – 1929.) s licencijatom i završnim doktorskim ispitima. Od 1929. svećenik. U Zagrebu doktorirao na Bogoslovnom fakultetu u Zagrebu disertacijom o Bergsonu Moderni filozof - branitelj kršćanstva.<ref>Nacionalna i sveučilišna knjižnica, Digitalni akademski repozitorij (DAR) - Đuro Gračanin (pristupljeno 9. travnja 2017.)